9.04 REGOLAMENTI DWAR STAMPI TAS-SWABA, FOTOGRAFIJI U QISIEN TA’ IMPUTATI L-AVVIŻ LEGALI 38 ta’ l-1960, kif emendat bl-Att VIII ta’ l-1990. L-AVVIŻ LEGALI 38 ta’ l-1960, kif emendat bl-Att VIII ta’ l-1990. 1. Titolu. It-titolu ta’ dawn ir-Regolamenti hu Regolamenti dwar Stampi tas-Swaba, Fotgrafiji u Qisien ta’ Imputati. 2. Teħid ta’ stampi tas-swaba, eċċ., ta’ imputati. Emendat: VIII.1990.2. Kap. 9. Meta, fuq talba tal-Pulizija, il-Qorti tal-Maġistrati (Malta) jew il-Qorti tal-Maġistrati (Għawdex), kif il-każ ikun, jidhirlha xieraq li tordna, skond id-disposizzjonijiet tas-subartikolu (3) ta’ l-artikolu 397 tal-Kodiċi Kriminali, illi jittieħdu l-istampi tas-swaba, il-fotografiji jew il-qisien ta’ xi imputat, dawk l-istampi tas-swaba, fotografiji jew qisien għandhom jittieħdu minn membru tal-Pulizija. 3. L-istampi tas-swaba, fotografiji jew qisien imsemmija fir-regolament 2 għandhom jittieħdu jew fil-post fejn il-qorti tkun qiegħdha żżomm is-seduta jew f’dak il-post l-ieħor li l-qorti jista’ jidhirlha xieraq.